**PRAVILA PONAŠANJA I AKTIVNOSTI U VIRTUALNIM UČIONICAMA:**

1. U virtualnoj učionici učenik se treba **uzorno i PRISTOJNO** ponašati kao i u „ stvarnoj“.
2. Virtualna učionica nije društvena mreža učenika.
3. Svako **nepoštivanje** pravila ( kontinuirano ismijavanje, izrugivanje ili verbalno nasilje) može se sankcionirati **pedagoškom mjerom**.
4. U virtualnoj učionici su osim nastavnika i učenika prisutni, školski pedagog i ravnateljica koji nadziru rad virtualne učionice.
5. Neka se učenici nakon svakodnevnog rada u virtualnoj učionici **ne odjavljuju**, nego samo izađu iz programa kako bi mogli već idući dan zbog opterećenja sustava nastaviti zadatke pojedinih predmeta.
6. Za izjave nastavnika/ pedagoga/ ravnateljice koju učenik pročita neka koristi simbol **„Sviđalice“ („Like“)** kako bi izbjegli velika i dugačka dopisivanja i komentiranje.
7. Učenik je **dužan** svaki nastavni dan javiti se pojedinom predmetnom nastavniku **( stisnuti simbol „ Like“)** kako bi nastavnik mogao zabilježiti prisutnost u virtualnoj učionici.
8. Nastavni materijali i zadatci se stavljaju u virtualnu učionicu prema važećem rasporedu škole. Učenik je **dužan** izvršavati školske zadatke i školske dužnosti.
9. Ako nastavnik pojedinog predmeta uoči da se učenik tokom dana **ne javlja i ne vraća postavljene zadatke** smatrat će da je učenik „odsutan“ te će u e- dnevniku zabilježiti da učenik nije bio prisutan na tom predmetu. Roditelj će razredniku trebati opravdati taj izostanak.
10. Svaki će se nastavnik javiti razredu prema važećem rasporedu i postaviti zadatke i materijale u svoj predmet tog dana u jutarnjim satima (8.00- 12.00h). Svaki učenik je dužan **proučiti i riješiti zadatak**, te ga poslati **ISTOG DANA do 20.00h**.
11. **Sva pitanja vezana uz rad u virtualnoj učionici postavljate u predmetu „Sat razrednika“.**
12. Sva pitanja vezana uz pojedini predmet postavljate nastavniku toga predmeta. ( Poruku možete poslati javno ili privatno).
13. **POZORNO** čitajte i pratite upute nastavnika svih predmeta te izvršavajte zadatke **NA VRIJEME**, a ukoliko nešto ne bude jasno slobodno pitajte!

Sretno svima!